钦定古今图书集成/明伦汇编/氏族典/第041卷 > 《四川总志》 > 施伯
## 钦定古今图书集成/明伦汇编/氏族典/第041卷 > 《四川总志》 > 施伯

按《史记·鲁世家》：庄公八年，齐公子纠来奔。九年，鲁欲
内子纠于齐后桓公，桓公发兵击鲁，鲁急，杀子纠。召
忽死，齐告鲁生致管仲。鲁人施伯曰：“齐欲得管仲，非
杀之也，将用之。用之则为鲁患，不如杀，以其尸与之。”
庄公不听，遂囚管仲与齐。齐人相管仲。